== Den florissante periode ==
{{uddybende|Florissante periode}}
[[Fil:Parti af Frederiksholms Kanal 1794.jpg|thumb|Parti af Frederiksholms Kanal]]
Da Frankrig i 1778 erklærede krig mod England i forbindelse med [[USA's uafhængighedskrig|den amerikanske uafhængighedskrig]], betød det et stort opsving for den neutrale søfart. De krigsførende nationers handelsflåder kunne ikke sejle i fred, og derfor kunne neutrale lande som Danmark overtage sejladsen. Et Vestindisk Handelsselskab stiftedes til at tage sig af de vigtige handelsruter, og København blev brugt som stabelplads for de mange varer, der blev importeret for senere at blive reeksporteret. I 1780 indgik Bernstorff en vigtig aftale med England om hvilke varer, der blev betragtet som [[kontrabande]] og derfor var forbudt for de neutrale lande at sejle til de krigsførende nationer. Denne aftale kom i hus, da England frygtede oprettelsen af et væbnet neutralitetsforbund, men få dage efter aftalens indgåelse indgik Danmark alligevel et sådant forbund sammen med først Rusland, [[Preussen]], Sverige og senere de [[Forenede Nederlande]]. Forenede Nederlande blev dog hurtigt tvunget ud igen, da England erklærede dem krig. Dette kom Danmark til gode, da hollandske redere sejlede proforma under dansk flag.
Historie